29.10.2008 Jurnalul Oficial al Uniunii Europene L 287/1 I (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIA CONSILIULUI din 25 septembrie 2008 privind încheierea, în numele Comunității Europene, a Convenției Organizației Națiunilor Unite împotriva corupției (2008/801/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 47 alineatul (2), articolul 57 alineatul (2), articolul 95, articolul 107 alineatul (5), articolele 179 şi 181a, articolul 190 alineatul (5), articolul 195 alineatul (4), arti- colul 199, articolul 207 alineatul (3), articolul 218 alineatul (2), articolele 279, 280 şi 283, coroborate cu articolul 300 ali- neatul (2) primul paragraf şi cu articolul 300 alineatul (3) primul paragraf, având în vedere propunerea Comisiei, având în vedere avizul Parlamentului European (!), întrucât: (1) Elementele Convenției Organizației Națiunilor Unite împo- triva corupției (numită în continuare „convenția”) care sunt de competența Comunității au fost negociate de Comisie, cu aprobarea Consiliului, în numele Comunității. (2) Consiliul a autorizat Comisia să negocieze aderarea Comunității la convenția în cauză. (3) Negocierile au fost finalizate cu succes, iar la 15 septembrie 2005 instrumentul rezultant a fost semnat în numele Comunității, sub rezerva încheierii sale eventuale la o dată ulterioară în conformitate cu decizia Consiliului din 10 mai 2005 cu privire la semnarea, în numele Comunității Europene, a Convenţiei Organizației Naţiunilor Unite împotriva corupției. () Aviz din 14 noiembrie 2006 (nepublicat încă în Jurnalul Oficial). (4) Unele state membre sunt părţi la convenție, în timp ce în alte state convenția este în curs de ratificare. (5) Condițiile care permit Comunității să depună instrumentul de aprobare prevăzut la articolul 67 alineatul (3) din convenție sunt îndeplinite. (6) Convenţia ar trebui să fie aprobată pentru a permite Comunității să devină parte la aceasta, în limitele competenței sale. (7) În momentul depunerii instrumentului de aprobare de către Comunitate, aceasta ar trebui să depună şi o declaraţie privind sfera competenței sale în chestiunile reglementate de convenție, în temeiul articolului 67 alineatul (3) al convenției. (8) În momentul depunerii instrumentului de aprobare de către Comunitate, aceasta ar trebui să depună şi o declaraţie privind soluționarea diferendelor în temeiul articolului 66 alineatul (2) al convenției, DECIDE: Articolul 1 Convenția Organizației Națiunilor Unite împotriva corupției este aprobată în numele Comunității.